Príloha 3: Zmluva o dielo – vzor

**ZMLUVA O DIELO**

na dodávku projektovej dokumentácie uzatvorená podľa § 536 a nasl. Obchodného zákonníka

1. ZMLUVNÉ STRANY
   1. Objednávateľ:   
      Obchodné meno, alebo názov: Obec Jasov  
      Sídlo: Námestie sv. Floriána 259/1, 044 23 Jasov  
      IČO: 00324264  
      DIČ: 2020496533  
      IČDPH: -  
      Bankové spojenie Prima banka Slovensko, a.s.  
      Číslo účtu: SK24 5600 0000 0004 3042 6001  
      Štatutárny zástupca: Ing. Gabriel Nagy, starosta obce
   2. Zhotoviteľ:  
      Obchodné meno, alebo názov:   
      Sídlo:   
      IČO:   
      IČO:   
      DIČ:   
      IČDPH:   
      Bankové spojenie   
      Číslo účtu:   
      Štatutárny zástupca:
2. PREDMET PLNENIA
   1. Predmetom tejto zmluvy je záväzok zhotoviteľa, že vykoná dielo pre objednávateľa podľa článku 3. A odovzdá ho objednávateľovi a záväzok objednávateľa, že poskytne zhotoviteľovi všetky nevyhnutné potrebné podklady a oznámi svoje požiadavky na obsah a formu diela a hotové dielo prevezme, najneskôr posledný deň lehoty na vykonanie a odovzdanie diela a zaplatí zaň zhotoviteľovi cenu za dielo podľa čl. 5.
   2. Objednávateľ poskytne zhotoviteľovi potrebnú súčinnosť, najmä podklady technickej špecifikácie a iné požiadavky diela, ktoré majú vplyv na rozsah a formu diela.
3. DIELO
   1. Dielom podľa tejto zmluvy je vypracovanie projektovej dokumentácie stavby v rozsahu pre vydanie stavebného povolenia na výstavbu materskej školy v obci.
   2. Minimálne požiadavky na projektovú dokumentácia stavby - výkresová a textová časť

Položkový rozpočet stavby musí byť previazaný s projektovou dokumentáciou stavby, musí byť overená príslušným stavebným úradom.

Všetky časti projektovej dokumentácie stavby musia byť vo vzájomnom súlade (výkresová časť, textová časť - technické správy a položkový rozpočet stavby), čo znamená, že všetky položky uvedené v položkovom rozpočte stavby musia byť kvôli kontrole podložené vo výkresovej časti dokumentácie, resp. popísané v textovej časti, a naopak.

* 1. Minimálne požiadavky na projektovú dokumentáciu stavby:
* Pri rekonštrukciách budov musí byť z projektovej dokumentácie jednoznačne zrejmý existujúci stav, navrhované riešenie s vyznačenými búracími prácami a musí byť priložená fotodokumentácia existujúceho stavu.
* Projektová dokumentácia obsahuje výkresovú časť, s podrobným kótovaním a položkovaním, konštrukčné detaily stavby, presný popis výrobkov a zariadení, skladby  podláh, striech, výkazy výplňových konštrukcií (okien a dverí), výkazy klampiarskych, zámočníckych a stolárskych prvkov. Výkresová časť dokumentácie, v ktorej nie je možný slovný popis jednotlivých konštrukcií, je podporená textovou časťou s vysvetlením špecifikácie jednotlivých konštrukcií, ich častí, prvkov a detailov, ako aj popis zariadení a prevádzkových súborov.
  1. Požiadavky na skladbu projektovej dokumentácie pre objekty pozemných stavieb:
* sprievodná správa;
* súhrnná technická správa;
* celková situácia stavby (zastavovací plán);
* koordinačný výkres stavby;
* výkresová časť projektovej dokumentácie stavby a technická správa pre jednotlivé stavebné objekty vrátane jednotlivých profesií ako sú vykurovanie, ZTI, kanalizácia, plynovod, vzduchotechnika, elektroinštalácie a bleskozvod, pričom výkresová časť bude obsahovať výkresy výkopov a základov vrátane sklopených rezov, pôdorysy jednotlivých podlaží a strechy, krovu (vrátane výkazu tesárskych konštrukcií), rezy, pohľady, kompletný výpis výplňových prvkov, zámočníckych, stolárskych, klampiarskych výrobkov, konštrukčné detaily;
* výkresová časť projektovej dokumentácie stavby a technická správa pre prípojky (vodovodná, kanalizačná, elektrická, plynová), vrátane pozdĺžnych rezov, priečnych rezov a šácht;
* statický výpočet vrátane výkresovej dokumentácie a výkazov materiálov;
* energetické posúdenie stavby (tepelno-technický výpočet);
* požiarna bezpečnosť budovy;
* spevnené plochy a komunikácie – technická správa, pôdorysy, rezy vrátane skladby vrstiev;
* sadové úpravy - pôdorysy vrátane výpisu prvkov.
  1. Požiadavky na skladbu projektovej dokumentácie pre objekty inžinierskych stavieb:
* sprievodná správa;
* súhrnná technická správa;
* celková situácia stavby (zastavovací plán);
* koordinačný výkres stavby;
* výkresová časť projektovej dokumentácie stavby a technická správa pre jednotlivé stavebné objekty (stavebná časť – situácia inžinierskych objektov, vytyčovací výkres, pozdĺžne rezy, vzorové priečne rezy a charakteristické priečne rezy, spôsob zakladania s charakteristickými priečnymi rezmi vrátane skladieb vrstiev, vytyčovací výkres, výkaz výmer).
  1. Zhotoviteľ vykoná dielo osobami oprávnenými na vykonávanie vybraných činností vo výstavbe.

1. LEHOTY PLNENIA ZÁVÄZKOV
   1. Termín plnenia predmetu zmluvy podľa čl. 3. v termíne do: **31.05.2017**
   2. Ak objednávateľ neposkytne súčinnosť podľa čl. 2 tejto zmluvy, termíny plnenia zmluvy sa posúvajú o počet dní, o ktoré sa predĺži splnenie záväzku objednávateľa.
2. CENA ZA DIELO
   1. Cena za zhotovenie predmetu zmluvy v rozsahu čl. III. tejto zmluvy je stanovená dohodou zmluvných strán v zmysle zákona č.18/1996 Z.z. o cenách.
   2. Cena za dielo sa dojednáva vo výške:  
      cena bez DPH: EUR  
      DPH 20%: EUR  
      cena spolu s DPH: EUR
   3. Dohodnutá cena zahŕňa v sebe dodanie 3 kompletných sád vyhotovení diela.
3. PLATOBNÉ PODMIENKY
   1. Hotové časti diela podľa čl. 3. bude zhotoviteľ fakturovať po odovzdaní časti diela podľa termínov v čl. 4 až po po podpísaní preberacieho protokolu objednávateľom.
   2. Podkladom pre úhradu ceny za projekt alebo čiastkové plnenie bude faktúra zhotoviteľa. Faktúra je uhradená dňom pripísania finančnej čiastky na účet zhotoviteľa, za podmienky správnych náležitostí vystaveného daňového dokladu.
   3. Po predložení a odsúhlasení faktúry je objednávateľ povinný vykonať úhradu v lehote 60 dní.
   4. V prípade, že dôjde k zrušeniu alebo odstúpeniu od zmluvy z dôvodov na strane objednávateľa, bude zhotoviteľ práce rozpracované ku dňu zrušenia alebo odstúpenia fakturovať objednávateľovi vo výške percentuálneho rozpracovania projektu. Objem prác musí byť odsúhlasený objednávateľom.
4. ZODPOVEDNOSŤ ZA VADY
   1. Zhotoviteľ zodpovedá za to, že predmet tejto zmluvy je zhotovený podľa tejto zmluvy, a že bude mať vlastnosti dojednané v tejto zmluve.
   2. Zhotoviteľ zodpovedá za vady, ktoré má projekt v čase jeho odovzdania objednávateľovi. Za vady vzniknuté po odovzdaní zodpovedá iba vtedy, ak boli spôsobené porušením jeho povinností.
   3. Zhotoviteľ nezodpovedá za vady, ktoré boli spôsobené použitím podkladov prevzatých od objednávateľa a zhotoviteľ ani pri vynaložení všetkej odbornej starostlivosti nemohol zistiť ich nevhodnosť, prípadne na to upozornil objednávateľa a ten na ich použití trval.
   4. Pre prípad vady dojednávajú zmluvné strany právo objednávateľa požadovať a povinnosť zhotoviteľa poskytnúť bezplatne odstránenie vady. Možnosť iného dojednania nie je vylúčená. Spracovateľ sa zaväzuje prípadné vady odstrániť bez zbytočného odkladu po uplatnení oprávnenej reklamácie.
5. ĎALŠIE DOJEDNANIA
   1. Zhotoviteľ bude pravidelne, informovať objednávateľa o stave rozpracovaného projektu.
   2. Zhotoviteľ bude pri vypracovávaní predmetu zmluvy postupovať s odbornou starostlivosťou. Zaväzuje sa dodržiavať všeobecne záväzné predpisy, technické normy a podmienky tejto zmluvy. Zhotoviteľ sa bude riadiť podkladmi objednávateľa a jeho pokynmi.
   3. Zmena záväzku uvedeného v tejto zmluve je možná v prípadoch, ak sa zmenia východiská rozhodujúce pre uzavretie tejto zmluvy alebo pri zmenených požiadavkách objednávateľa .
   4. Ak takéto zmeny vzniknú a majú vplyv na predmet alebo termín plnenia záväzku, musí byť súčasťou tejto dohody aj spôsob úpravy ceny. V tomto prípade sa zmena zmluvných podmienok uskutoční formou doplnku k tejto zmluve.
   5. Dielo vypracované na základe tejto zmluvy určené výhradne na dohodnutý účel. Jeho ďalšie použitie na iný ako dohodnutý účel, je možné len so vzájomným súhlasom zhotoviteľa a objednávateľa.
   6. Dielo je vlastníctvom zhotoviteľa až do dňa zaplatenia ceny diela.
   7. Vhľadom na skutočnosť, že premet zmluvy je spolufinancovaný z verejných zdrojov je zhotoviteľ povinný strpieť výkon kontroly/auditu súvisiaceho s dodávaným tovarom, prácami a službami kedykoľvek počas platnosti a účinnosti Zmluvy o nenávratnom finančnom príspevku uzavretej medzi objednávateľom a poskytovateľom verejných zdrojov, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.
6. ZÁVEREČNÉ USTANOVENIA
   1. Meniť alebo doplňovať text tejto zmluvy je možné len formou písomných dodatkov, ktoré budú podpísané zástupcami zmluvných strán.
   2. K návrhom dodatkov k tejto zmluve sa zmluvné strany zaväzujú vyjadriť v lehote 7 dní odo doručenia dodatku druhej strane.
   3. Na vzťahy osobitne neupravené touto zmluvou sa vzťahujú príslušné ustanovenia Obchodného zákonníka.
   4. Účastníci zmluvy týmto vyhlasujú, že táto zmluva zodpovedá ich slobodnej vôli, uzatvárajú ju dobrovoľne a na znak súhlasu s jej obsahom ju podpisujú.
   5. Táto zmluva je vypracovaná v dvoch vyhotoveniach. Každá strana obdrží po jednom vyhotovení .

Jasov dňa ..............................

......................................................... .........................................................

objednávateľ zhotoviteľ